Okresná prokuratúra Revúca 
SNP 1370/1A, 050 01 Revúca 	

Sp. zn. : 2 Pv 62/13/6608	Revúca, 26.5.2014
EEČ : 2-48-32-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Revúca
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Revúca zo dňa 26.5.2014, spisová značka 2 Pv 62/13/6608, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V období od 27.05.2012 do 26.11.2012 na odbernom mieste XXXXX č. XXXXX okres XXXXX neoprávnene odoberal elektrickú energiu, ktorej odber podlieha spoplatneniu na základe osobitného predpisu a to tým spôsobom, že sa za elektromerovou doskou T prepojom pred meradlom  svojvoľne pripojil na hlavný prívod elektrickej energie, pričom na koniec kábla napojil osvetlenie domu a spotrebiče ako bojler, chladničku o celkovom príkone 2,42 kW, týmto úkonom nebola meraná celková spotrebovaná elektrická energia, tento prúd odoberal mimo určeného meradla, čím pre poškodeného XXXXX XXXXX XXXXX XXXXX č. XXXXX XXXXX, IČO XXXXX spôsobil škodu podľa znaleckého posudku vo výške 583,63 €, pričom túto škodu s pokutou ku dňu  05.04.2013 vo výške 788,06 € uhradil v plnej výške. 

Uznesením prokurátora Okresnej prokuratúry XXXXX zo dňa 26.5.2014, spisová značka 2 Pv 62/13/6608, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry  v XXXXX sp. zn. 2Pv  62/13-7  zo dňa 29. apríla 2013,  ktoré nadobudlo právoplatnosť dňa 07. mája 2013, bolo trestné stíhanie obvineného  XXXXX XXXXX  za prečin krádeže podľa § 212 odsek 2 písmeno e) Trestného zákona,  ktoré bolo vedené proti nemu na tom skutkovom základe, ako je to uvedené vo výrokovej časti tohto uznesenia podľa § 216 odsek  1 Trestného poriadku podmienečne zastavené s tým, že podľa § 216 odsek  2 Trestného poriadku bola určená skúšobná doba podmienečného zastavenia trestného stíhania na dobu jedného roka. 

Po uplynutí skúšobnej doby jedného roka som vyžiadala na obvineného XXXXX XXXXX správu o povesti z Obecného úradu  XXXXX,  správu z Okresného riaditeľstva PZ v XXXXX správu z Okresného úradu XXXXX XXXXX  a tiež bol  zabezpečený  odpis  registra trestov pričom z vyššie uvedených správ  bolo zistené, že obvinený XXXXX sa v skúšobnej dobe podmienečného zastavenia trestného stíhania nedopustil žiadneho protispoločenského konania, trestného činu, či priestupku, v odpise  registra trestov nemá žiadny nový záznam a ani lustráciou na tunajšej prokuratúre neboli zistené žiadne nové relevantné skutočnosti.

Podľa § 217 odsek  1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Podľa § 217 odsek  4 Trestného poriadku právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa § 9 odsek  1 písmeno  e) Trestného poriadku.

Podľa § 9 odsek 1 písmeno e)  Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Vzhľadom k tomu, že obvinený splnil všetky obmedzenia a povinnosti v rámci skúšobnej doby, žil riadnym životom,  nedopustil sa žiadneho protiprávneho konania, preto som rozhodla,  že sa v skúšobnej dobe podmienečného zastavenia trestného stíhania osvedčil.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Drahomíra Hrončeková
prokurátorka